اسرائیلي وزیراعظم ویلي فلسطینیانو سره جنگ زیاتولو ته تیار دی
غزه کې میشته د فلسطیني وسله والو او اسرائیل په منځ کې وخت په وخت نښتې کیږي خو سیمه کې په کال ٢٠٠٨ کې د اسرائیل پوځي کاروائي ورسته د اسرائیل او فلسطین په پوله تاوتریخوالې تر ډیر حده پورې کم شوی دی. دغه کاروائي کې ١۴٠٠ فلسطینیان وژل شوې دي. د غزه سیمه د فلسطین د حماس ډلې د واک د لاندې ده
د اسرائیل وزیراعظم بینجمن نیټن یاهو ویلي هیواد يي فلسطینیانو سره جنگ زیاتولو د پاره تیار دی. بینجمن نیټین یاهو دغه خبره په داسې مهال کړې چې د غزه سره په پوله د اسرائیل او فلسطینیانو په منځ کې نښتې شوې دي. کابینې ته د اتوار په ورځ وینا کې بینجمن نیټن یاهو وویل اسرائیل به د حملو په ځواب کې په قرار نه وي ناست. په ورستیو ورځو کې د غزه او د اسرائیل په پوله تاؤتریخوالی زیات شوی دی. د خالي په ورځ فلسطیني وسله والو د اسرائیل په یو پوځي جیپ په داسې مهال مزائیل ویشتلې چې اسرائیلي عسکرو د غزه سره په پوله گزشت کولو. حمله کې څلور اسرائیلي عسکر زخمیان شول. د فلسطینیانو د حملې په ځواب کې اسرائیلې هوائي جنگي جهازونو د خالي او اتوار په ورځ حملې کړې، په نتیجه کې يي شپږ فلسطینیان وژل شوې دي. عیني شاهدینو او د چارواکو د وینا ترمخه، جگړه کې ٢٥ نور فلسطینیان زخمیان شوې هم دي. د فلسطین پاپولر فرنټ فار لیبریشن اف پیلسټائن گوند وسله والې څانگې په جنوبي اسرائیل د مزائیل حملې ذمه واري په غاړه اخستې ده. غزه کې میشته د فلسطیني وسله والو او اسرائیل په منځ کې وخت په وخت نښتې کیږي خو سیمه کې په کال ٢٠٠٨ کې د اسرائیل پوځي کاروائي ورسته د اسرائیل او فلسطین په پوله تاوتریخوالې تر ډیر حده پورې کم شوی دی. دغه کاروائي کې ١۴٠٠ فلسطینیان وژل شوې دي. د غزه سیمه د فلسطین د حماس ډلې د واک د لاندې ده.